**ŠKOLSKI IZLET**

U utorak 11.6. učenici od 1. do 4. razreda matične škole te područnih škola Brštanovo i Gornji Muć bili su na školskom izletu u Metković. Na samom dolasku posjetili su arheološki muzej Narona koji se nalazi u današnjem mjestu Vid. Imali su priliku biti u prvom „in situ“ muzeju u Hrvatskoj jer je izrađen na samom lokalitetu antičkog hrama nastalih u 1. st pr. Kr.

Arheološki muzej Narona predstavlja jedinstvenu destinaciju kulture, umjetnosti, povijesti i arheologije u kojem su učenici sa zainteresiranošću slušali sve detalje od strane voditeljice muzeja.

Nakon toga učenici su uživali u šetnji kroz Metković gdje su i ručali. Nakon igre i druženja, vožnjom smo se odvezli do Baćinskih jezera. Tu smo naučili da se Baćinska jezera sastoje od šest spojenih jezera (Oćuša, Crniševo, Podgora, Sladinac, Šipak i Plitko jezero) te jednog odvojenog jezera (Vrbnik). Površinom najveće jezero je Oćuša, a najmanje Vrbnik. Najdublje jezero je Crniševo s dubinom od 31 metra. [Voda](https://hr.wikipedia.org/wiki/Voda) je u njima slatka, a ima i [izvora](https://hr.wikipedia.org/wiki/Izvor) koji su povezani direktno s [morem](https://hr.wikipedia.org/wiki/More).

Učenici su imali priliku voziti se lađama te tako uživati u ljepoti prirode, beskrajnom zelenilu te uzbudljivom prolasku iz jednog jezera u drugo. Vidjeli su razne biljke, lopoče, patkice.

Nakon slobodnog vremena i igre krenuli smo put nazad. U putu nije nedostajalo pjesme i smijeha.



















